# ANEXA NR. 7

la Metodologie

## PROBA PRACTICĂ DIN CADRUL CONCURSULUI

PENTRU OCUPAREA POSTURILOR DIDACTICE/CATEDRELOR VACANTE/REZERVATE

Disciplina INFORMATICĂ ŞI TEHNOLOGIA INFORMAŢIEI

1. Realizarea practică a subiectelor înscrise pe biletul de examinare.

2. Biletul de examinare va conţine cinci subiecte care tratează:

• O aplicaţie în mediul de programare Pascal sau C++ (cap. 2\* al programei):

- Se vor testa abilitățile candidatului în utilizarea mediului de programare, depanarea programului/aplicației;- **3 p**

• O aplicaţie de baze de date (cap. 6\* al programei)

- Se vor verifica abilitățile candidatului în utilizarea unui sistem de gestiune a bazelor de date (SGBD) din programele şcolare de liceu; - **2 p**

• Utilizarea unui sistem de operare (cap. 8\* al programei)

- Se vor verifica abilitățile candidatului în utilizarea unui sistem de operare (SO) -**2 p**

• Implementarea unei aplicaţii de birotică (din cap. 9\* al programei) - **1 p**

• Utilizarea serviciilor reţelei de Internet (cap. 10 \* al programei)

- Se vor testa abilitățile candidatului în utilizarea serviciilor Internet - **1p**

3. Realizarea practică a subiectelor înscrise pe biletul de examinare nu va depăşi 60 minute.

4. **Evaluarea se face pe baza punctajelor menţionate mai sus. Se acordă un punct din oficiu.**

**5. Condiţia de promovabilitate: minim nota 7** pentru angajare pe perioadă nedeterminată; minim nota 5 pentru angajare pe perioadă determinată.

*NOTĂ:*

*Prevederile prezentei anexe sunt valabile şi pentru candidaţii care vor opta pentru un post/catedră vacant/ă din palate şi cluburi ale copiilor şi elevilor.*

*Proba practică este evaluată de cei doi profesori examinatori care fac parte din comisie. Rezultatul probei practice se obţine ca medie a punctajelor acordate de fiecare profesor examinator.*

*Rezultatul probei practice se evaluează prin note de la 10 la 1.*