Stimați colegi,  
    Palatul Copiilor Cluj-Napoca vă invită să participați la ediția a doua a Simpozionului interjudețean "Informatica - învățare prin joc" care se desfășoară în perioada: 11 noiembrie 2019 - 12 iunie 2020, **data limită pentru trimiterea lucrărilor fiind 30 aprilie 2020**.  
    Simpozionul este inclus în calendarul CAER 2020, Anexa 2 la OMEC nr.5.597/2019, poziţia 634. Regulamentul și modelul fișei de înscriere sunt atașate.  
    Nu se percepe taxă de participare.

**Sectiunile Simpozionului:**  
1. **Secțiunea povești animate, jocuri sau softuri educaţionale**  
Elevii pot participa cu lucrări practice care sunt aplicaţii informatice de tipurile jocuri educaţionale sau softuri educaţionale realizate în Scratch sau Alice 3.  
2. **Secțiunea lucrări din portofoliile elevilor**: grafică 2D, 3D, Prezentări (Power Point, Google Slides etc), povesti ilustrate, postere.

    Lucrările de grafică și posterele vor fi trimise într-unul dintre formatele:.png, .jpg, .stl, .pdf, .doc. Fiecare lucrare, indiferent de secțiunea la care participă, va fi însoțită de documentația lucrării. Documentaţia lucrării trebuie să conţină denumirea lucrării, autorii, descrierea lucrării, softurile utilizate, 2-3 screenshot-uri, pe maxim 2 pagini.  
    Documentaţiile pentru lucrările practice ale elevilor înscrise la simpozion vor respecta Criteriile specificate în regulament.  
    Lucrările selectate vor fi publicate în revista electronică „INFORMATICA - ÎNVĂȚARE PRIN JOC” cu ISSN 2668-4187, ISSN-L 2668-4187. Profesorii coordonatori pot trimite lucrări ştiinţifice pe tematica simpozionului pentru a fi publicate în aceeași revistă electronică.  
    Mai multe informații se găsesc pe site-ul Simpozionului: [Simpozion interjudețean Informatica-învățare prin joc](https://sites.google.com/site/informaticaprinjoc/)    
    Va așteptăm cu drag!

Adriana Ilioasa  
profesor Palatul Copiilor Cluj  
[adrianailioasa@gmail.com](mailto:adrianailioasa@gmail.com)    
0727 713 706

[www.cerculdeinformatica.ro](http://www.cerculdeinformatica.ro/)